Helikopter stort neer by LanseriaDie helikopter wat op 11 Maart 2016 by Lanseria Internasionale Lughawe neergestort het. Foto: Social Media Group via EWN ŉ Vlieënier het Vrydag wonderbaarlik oorleef nadat sy helikopter by Lanseria Internasionale Lughawe in Johannesburg neergestort het. Claudette Vianello, woordvoerder van die lughawe, het gesê geen sterftes of beserings is aangemeld nie. “ŉ Helikopter het omstreeks 12:20 op een van ons aanloopbane neergestort,” het sy gesê. “Daar is gelukkig geen sterftes of beserings uit die ongeluk aangemeld nie.” Vianello het gesê sy kon nie die naam van die maatskappy, aan wie die helikopter behoort, bekend maak nie, maar het bevestig dit is deel van Lanseria-lughawe. Sy het gesê die oorsaak van die ongeluk word ondersoek. ŉ Vlieënier en ŉ leerlingvlieënier is Maandag dood toe ŉ ligte vliegtuig ongeveer 10 km buite Lanseria by Mountain View neergestort en aan die brand geslaan het.